ויהי כד יעלנך יהוה אלהך לארע כנענאה דאתה עלל לתמן למירתנה ותקים לך אבנים רברבן ותסדר יתון בסדר ותכתב על אבניה ית כל דברי ארהותה הדה ויהי במעברכון ית ירדנה תקימון ית אבניה אלין דאנה מפקד יתכון יומן בהרגריזים ותבני תמן מדבח ליהוה אלהך מדבח אבנים לא תגיז עליין פרזל אבנין שלמן תבנה ית מדבח יהוה אלהך ותסק עליו עלאן ליהוה אלהך ותדבח שלמין ותיכל תמן ותחדי לקדם יהוה אלהך טורה ההוא בעבר ירדנה בתר אורח מעול שמשה בארע כנענאה דמיתב בבקעתה קבל גלגלה איסטר מישר חזוה קבל שכם